241 
4. Juni 1890 og 18. Maj 1891 saas et Par sammen, af hvilke 
Hannen var i fuldstændig Vinterdragt, Hunnen i fuldstændig Som¬ 
merdragt; dog sad paa Hovedet af den Han, som blev set og skudt 
sidstnævnte Datum, brune Fjer under de hvide. 2. Juni 1891 saas 
en Han i fuldstændig Vinterdragt. Alle de Fugle, der bleve 
skudte i Begyndelsen af September, vare stærkt i Færd med at 
fælde; 11. September saas nogle næsten helt hvide; fra Midten af 
Oktober vare de alle i fuldstændig Vinterdragt. 
Haliaétus albicilla L. 
Hvidhalet Havørn. 
Den saas hyppigt ved og omkring Ivigtut hele Aaret rundt, 
sjældnest i Juli—September ind. Jeg har ikke selv set dens 
Rede; men det blev mig fortalt, at den i tidligere Aar var fundet 
flere Steder i Nærheden. 
Ved Arsuk saas den ret hyppigt i Løbet af Vinteren enkeltvis, 
dog i langt mindre Antal end ved Ivigtut. I Sommermaanederne 
Juni—August saas den ikke ved Arsuk, i hvis umiddelbare Nær¬ 
hed den ikke ynglede. (K.) 
I Februar og Marts 1891, da Fjorden var tillagt, og det 
aabne Vand over en Mil borte, saas den dog flere Gange over 
Ivigtut. Hyppigst saas den med Nordenvind; den trak da i smaa 
Selskaber paa 2—5 langs Kysten, oftest om Morgenen og For¬ 
middagen og hyppigst fra Øst til Vest. Jeg antager, at den af¬ 
søgte Kysten for at finde de Aadsler etc., som Søen drev op (Nor¬ 
denvind er Paalandsvind ved Ivigtut). 
Dens Evne til at fange levende uskadte Fugle har jeg kun 
haft ringe Lejlighed til at bedømme. Den jagede undertiden mine 
Duer, som aldeles ikke syntes at frygte den, og af hvilke den 
heller aldrig fangede nogen. 1. Oktober 1890 jagede en paa 
Fjorden en anskudt ung tretaaet Maage, som kun kunde flyve kor¬ 
tere Strækninger ad Gangen, men dog vidste at tumle sig saa 
behændigt, at Ørnen trods længere Tids Jagt ikke kunde faa fat i 
den. Senere slog den ned efter en anden anskudt 3Iaage, som 
16 
Vidensk. Meddel, fra den naturh. Foren. 1892. 
